
	COMISIA PENTRU SĂNĂTATE                                  COMISIA PENTRU MUNCĂ

              ŞI FAMILIE                                                    ŞI PROTECŢIE SOCIALĂ  


Bucureşti, 19 aprilie 2017                                  Bucureşti, 19 aprilie  2017

Nr.4c-8/199                                                           Nr. 4c-7/488
RAPORT COMUN
asupra propunerii legislative pentru completarea alin. (2) al art.96 din Legea nr.448/2006 republicată privind protecţia şi promovarea drepturilor persoanelor cu handicap
În conformitate cu prevederile art.95 din Regulamentul Camerei Deputaţilor, Comisia pentru sănătate şi familie şi Comisia pentru muncă şi protecţie socială, au fost sesizate, prin adresa nr. Plx 220/2016 din 26 aprilie 2016, cu dezbaterea pe fond, în procedură obişnuită a propunerii legislative pentru completarea alin. (2) al art.96 din Legea nr.448/2006 republicată privind protecţia şi promovarea drepturilor persoanelor cu handicap.

La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.30/13.01.2016)

· avizul favorabil al Comisiei juridice, de disciplină şi imunităţi       (nr.4c-11/629/10.05.2016)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/903/18.05.2016)
· avizul favorabil al Comisiei pentru buget, finanţe şi bănci               (4c-2/330/21.09.2016)

· punctul de vedere, negativ, al Guvernului (nr.260/16.03.2017)

Propunerea legislativă are ca obiect de reglementare completarea alin.(2) al art.96 din Legea nr.448/2006, republicată, cu o nouă literă, lit.h), în sensul creşterii accesibilităţii instituţiilor şi a clădirilor publice pentru toate persoanele cu handicap.

Propunerea legislativă a fost respinsă de Senat în şedinţa din 19 aprilie 2016.

Membrii Comisiei pentru muncă şi protecţie socială au dezbătut iniţiativa legislativă în şedinţa din 4 aprilie 2017. La lucrări şi-au înregistrat prezenţa 17 deputaţi, din totalul de 21 membri ai comisiei.
Membrii comisiei au hotărât, cu majoritate de voturi , respingerea iniţiativei legislative.

Membrii Comisiei pentru sănătate şi familie au dezbătut iniţiativa legislativă în şedinţa din  11 aprilie 2017. La lucrări şi-au înregistrat prezenţa 18 deputaţi, din totalul de 19 membri ai comisiei.
Membrii comisiei au hotărât, cu majoritate de voturi, respingerea iniţiativei legislative.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, domnul Adrian Vlad Chiotan, preşedintele Autorităţii Naţionale pentru Persoanele cu Dizabilităţi.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor. 

În urma finalizării dezbaterilor, membrii celor două comisii au hotărât să propună plenului Camerei Deputaţilor respingerea propunerii legislative întrucât prevederile art. 62 din Legea nr.448/2006, republicată, reglementează asigurarea accesului persoanelor cu handicap în instituţii şi clădiri de utilitate publică, precum şi în clădirile de locuit construite din fonduri publice, mijloacele de transport în comun şi staţiile acestora,  costurile lucrărilor necesare pentru realizarea adaptărilor suportându-se din bugetele autorităţilor administraţiei publice centrale sau locale şi din sursele proprii ale persoanelor juridice cu capital privat, după caz.
PREŞEDINTE,
                                         PREŞEDINTE,



    Conf.dr.Florin BUICU                                  Adrian SOLOMON
                       



SECRETAR,                                                     SECRETAR,

     Dr.Cristina Elena DINU                                  Violeta RĂDUŢ
Întocmit,                                                                                     Întocmit,

Şef birou Gheorghe Marinescu                                                       Consilier parlamentar Sorina Szabo                                       
Consilier parlamentar Cristina Bologan                                                                                           

